b'\n_START_ARTICLE_\nH hondrit\n_START_PARAGRAPH_\nH hondrit (tudi bronzitni hondrit) je vrsta navadnih kamnitih hondritov. Med vsemi zaznanimi hondriti ta skupina predstavlja 46% vseh najdenih navadnih hondritov in 44% vseh hondritov._NEWLINE__NEWLINE_H hondriti vsebujejo veliko \xc5\xbeeleza (oznaka H izvira iz angle\xc5\xa1ke besede high, kar pomeni visoko). \xc5\xbdeleza vsebujejo od 25 do 31% po te\xc5\xbei. Polovica ga je prisotnega kot prosto \xc5\xbeelezo, kar povzro\xc4\x8da, da je ta vrsta hondritov ka\xc5\xbee mo\xc4\x8dne magnetne lastnosti, \xc4\x8deprav hondriti spadajo med kamnite meteorite. Vsebujejo tudi \xc5\xbeelezov sulfid (75% skupnega \xc5\xbeeleza). Vsebnost hondrul je 60 do 80% volumna, srednji premer hondrul je okoli 0,3 mm ._NEWLINE__NEWLINE_Verjetno star\xc5\xa1evsko telo je asteroid tipa S z imenom 6 Heba. Manj verjetna kandidata pa sta 3 Juno in 7 Iris. Predvideva se, da so te vrste meteoriti nastali pri trku blizuzemeljskega asteroida in asteroida Heba. H hondriti imajo zelo podobno sestavo elementov v sledeh in razmerje izotopov kisika kot IIE \xc5\xbeelezovi meteoriti._NEWLINE__NEWLINE_Najbolj pogosta minerala sta bronzit (to je ortopiroksen) in olivin.'